威爾士語

威爾士言話（威爾士文：Cymreag ，也叫 y Gymraeg ）是一種海島凯尔特语。渠是威爾士人个母語。現今講箇種言話个人多數登勒威爾士，也有个勒英格蘭脫仔阿根廷个巴塔哥尼亚。英文里老早還喊「Cambrian」、「Cambric」脫仔「Cymric」。

2011 年英國人口普查裏相，今威爾士人當中，滿三歲个有19%還講得來威爾士語，比仔2001年只普查少脫1.8%。2018 年一只新調查表明，當時辰光有得898,700人會得講威爾士語，等於滿三歲个人裏向，29.8%儕講得來。2018年還有一只報告表明，當時16歲朝上个青年裏相，19%會得講威爾士語，另有12%多少講得來眼。

2011 威爾士言話法通過之後，威爾士文正式變成共威爾士个官方語言，是英國頭一只法律規定个「官方語言」。勒威爾士議會，威爾士文脫英文儕算官方語言。

 歷史 


威爾士文屬於凱爾特語族个大陸分支，但渠到底哪能發展、從何塊發祥个，現在仍舊弗清爽。有个專家認爲，威爾士文最晏9世紀个辰光已經同別个凱爾特語分出來，只不過分開只過程篤悠悠比較慢。

乃今一般拿威爾士文分成共四只階段，原始威爾士文、古威爾士文、中古威爾士文脫仔現代威爾士文。原始威爾士語姆大概9世紀慢慢交演變成功古威爾士語，隨後12世紀演变成共中古威爾士語，14世紀開始算現代威爾士語。現代當中還好分出來早期脫仔晏期。

「威爾士」迭個叫法，最最早是[盎格魯-薩克森人]]起个，意思講「外文」。威爾士言話本身喊自家喊「Cymraeg」。

起源

威爾士言話是從古布立吞语發展出來个，古代凯尔特布立吞人就講箇種言話。青銅或者鐵器時代个辰光，布立吞人穿過英吉利海峽登陆不列顛島，箇咾渠拉所講个今朝算海島凱爾特語。後首來箇種言話慢慢交行起來，福斯湾朝南儕有人講。到中世紀早期，布立吞亚支各種方言越來越兩樣，差別實在忒大，威爾士言話從此獨立出來，脫仔別樣言话弗能夠再直接交流哉。


弗過威爾士言話到底啥辰光跟別樣言話分開个，乃今還是喫弗准足。Kenneth H. Jackson認爲音節結構跟發音大概公元550年就已經成型像樣了，隨下起一直到800年箇段辰光好算作「原始威爾士言話」。Janet Davies認爲威爾士言話个來源好交要複雜。渠認爲公元600年左右，威爾士言話就已經成型哉。假使去看布立吞亚支壓末個音節，箇辰光勒威爾士言話里向已經儕落脫了：*bardos「詩人」變成功 bardd，*abona「河浜」變成功afon。橫是箇能，Davies還是認爲箇種變化實質浪是布立吞亚支共通个，弗好算成威爾士言話个特點。

原始威爾士言話
原始威爾士言話到底啥辰光出現，又啥辰光結束，今朝仍舊弗清爽，講法交交關，前後差仔幾百年。

古威爾士言話
古威爾士言話大概9世紀成型，到11世紀變成功中古威爾士言話。箇段辰光已經有人拿渠寫詩，從威爾士到蘇格蘭，交關脫保留下來哉。


箇腔辰光，日耳曼人脫仔盖尔人也登陸不列顛哉，布立吞人從此分成多支。勒英格蘭北半个，講坎伯兰语；勒西南个，講康沃尔语；勒正西半个，也就是威爾士，講威爾士言話。

中古威爾士言話
12到14世紀个威爾士言話算中古，迭個階段保留了交交關關文學作品。「」就是箇段辰光寫个。交關威爾士法律个手稿也是拿中古威爾士言話寫个。渠跟今朝个威爾士言話差別弗大，今朝个威爾士人也看得懂。

勒渠个「Descriptio Cambriae」裏向，老有名个「」執事長寫仔一個亨利兩世个故事：12世紀，渠出征仔威爾士多趟。有趟仔渠問一個老頭威爾士人阿好抵抗渠个軍隊。老頭講:

凡人弗來三，除非天主意要箇能。

弗管從此以後又誰人來，箇世浪，除脫威爾士人幫威爾士言話，到最後審判个欸日，嘸沒人好管用此地。

傑拉特形容威爾士人「假使團結，無人可勝」、「弗像英國人，打仗儕爲了權力、爲了銅鈿、爲了奪取，威爾士人只爲渠个故土、渠个家園、渠个國家」。渠也邪氣自豪威爾士人个詩作天份，曾經箇能話：

渠拉个歌調言話，細膩細潔，渾然天成，修辭優美，想象豐富，詞句同如此……最最歡喜仔頭韻，起聲復復，詞詞鏗鏘。

當代威爾士文
當代威爾士文又好分成早期脫仔晏期。早期15世紀起算，16世紀結束；隨下起就算晏期。當代威爾士文脫老早16世紀已有交關兩樣，但總體話來也嘸沒加兩樣，今威爾士語人家仍舊看得懂。不過當代以來，講威爾士文个人數少脫交交關，甚至於弗少人已起傷心渠阿會得滅絕。還好，政府脫仔立法機關已開始復興威爾士文，開哉交關威爾士文學堂。

威爾士文聖經
威爾士文聖經拿威爾士文记录保存下来，總算沒徹底嘸脱。勒垃1567年翻譯新約，威廉·毛根1588年繼續翻好整本聖經。


地理

威爾士


歷史浪，威爾士迭地塊，上上下下統統交儕講威爾士言話，但到1911年爲止，渠已變成共少數派，只有差弗多43.5%个威爾士人還講得來。隨後起半個世紀，講威爾士文个人越來越少。好還好還弗是死絕，來到21世紀，人數倒重新開始多哉。箇里向，多少功勞有眼威爾士文教育。

2004年威爾士文調查里向，21.7%个威爾士人講得來威爾士文，比起交呢2001年只有20.8%、1991年只有18.5%。乃到2011年，反過來又少脫56萬人講威爾士文，只有19%哉叫。2011年迭份報告還顯示，交關講威爾士文个核心世界，少了結棍來。2013-15年个報告又表明，滿三歲个人里向，24%儕話得來威爾士言話喏。

國家統計辦公室辣渠2019个人口報告里向估計，到當年3月份，滿三歲个當中，89萬人會得講威爾士言話，說明從2011年到今朝，用威爾士文个人只有越來越多。2017-18年个威爾士國家普查，一樣个也表明16歲朝上个人里向，19%儕話得來威爾士文，外加12%多少話得來眼。

歷史浪向，交關威爾士人實質浪只講威爾士文，英文或者別个外文並講弗來。20世紀，迭眼人慢慢交越來越少脫，到1981年再朝後，一個也尋弗着哉。今講威爾士文个人，多數講英文也講得來（或者西班牙文），但是交關人覺着，還是威爾士文講言話講起來適意、意思講得清爽。

今講威爾士文个人多數儕登了威爾士西半脫仔北半，包括圭内斯、康威、登比郡、安格尔西岛、卡马森郡、彭布罗克郡、、格拉摩根个部分戶蕩、還有波伊斯西北脫仔最最西南半。除脫箇眼地方，威爾士別地塊講得來个人也弗少，交關人多多少少話得來兩句。

 语法 
威尔士语个词法同其他海岛凯尔特语支言话有弗少共同个地方，侪保留有凯尔特语族里向特征性个字首辅音变化、介词个屈折变化现象。威尔士语名词有得阴阳两性，必过弗随格发生变化。名词复数通过添加弗同个词尾实现。口语里向，主要利用助动词实行动词变位，而动词保持原形，必过书面语当中需要对动词进行变位。威尔士语用个是谓主宾语序，修饰语摆勒被修饰语後头。

 外部链接 

Category:言话